Olympiahalle

Olympiahalle er en innendørs flerbruksarena for konserter, idrettskonkurranser og store messer i München i Tyskland. Arenaen er ett av anleggene som utgjør Olympiapark. Hallen ble åpnet 27. august 1972 og ble bygget for å huse turn og håndball under OL i München i 1972. Siden har arenaen blitt brukt som hjemmearena for enkelte kamper av ishockeyklubbene EC Hedos München og EHC Red Bull München og fotballklubben FC Bayern München.